ბეტმენი: ანიმაციური სერიალი
ბეტმენი: ანიმაციური სერიალი (ინგლ. Batman: The Animated Series) — ამერიკული ანიმაციური ტელესერიალი, რომელიც ეფუძნება DC Comics-ის სუპერგმირ ბეტმენის თავგადასავლებს. მისი შემქმნელები არიან ბრიუს ტიმი და ერიკ რადოვსკი. სერიალი გადიოდა Fox Network-ზე, 1992 წლის 5 სექტემბრიდან 1995 წლის 15 სექტემბრამდე. ეთერში Warner Bros. Animation-ის წარმოებული სულ 85 ეპიზოდი გავიდა. მეორე სეზონს ეწოდებოდა ბეტმენის და რობინის თავგადასავლები. სერიალმა დაიმსახურა მაყურებლების მოწონება თემატური სირთულეების, ბნელი ტონის, მხატვრული მხარის და პერსონაჟის თანამედროვე გარეგნობის გამო. IGN-ის აზრით, იგი არის ბეტმენის კომიქსების მიღმა საუკეთესო ადაპტირება და ყველა დროის საუკეთესო ანიმაციური ფილმი, რომელიც კომიქსს ეფუძნება. მათივე აზრით, იგი არის სიმფსონების შემდეგ საუკეთესო ანიმაციური სერიალი. Wizard-იც მას სიმფსონების შემდეგ მეორე ადგილზე აყენებდა, ყველა დროის საუკეთესო ანიმაციური სერიალების რიგში. TV Guide-ის 60 ადგილიან სიაში იგი ყველა დროის რიგით მეშვიდე საუკეთესო ანიმაციური ფილმია. უნივერსალურ აღიარებას მოჰყვა ოთხი ემი და კიდევ ერთი ემი - გამორჩეული ანიმაციური გადაცემისთვის. სერიალის გამოსვლას მოჰყვა რამდენიმე სხვა ანიმაციური სერიალი, კომიქსი და ვიდეო თამაში, ძირითადად შესრულებული იგივე ვიზუალურ სტილში. წარმატებას აგრეთვე მიჰყვა ორი სრულმეტრაჟიანი ანიმაციური ფილმი - ფანტაზმის ნიღაბი (1993) და ნულის ქვევით (1998).